秋日
作者：曾鞏
朝代：宋

paragraphs: 陰氣先贏縱秋熱，時節有幾相與奪。
情知赫日不可久，須聽西風生木末。
浮雲滿天明復暗，天意自然如慘怛。
園林秀色已漸失，次第豈能無葉脫。
南山獨佳不可挫，氣象更清連日月。
燕飛度海向何處，今去昔來真可劣。
繡簾錦幕不算重，從此朱門戒霜雪。
誰憐丱角歌者哀，歲歲苦貧思短褐。